open-index/open-wikipedia-markdown huggingface dataset:
מתיו צנטרוביץ'

**מתיו "מט" צנטרוביץ' ג'וניור** (באנגלית: **.Matthew "Matt" Centrowitz, Jr**; נולד ב-18 באוקטובר 1989) הוא אתלט אמריקאי, האלוף האולימפי (ריו דה ז'ניירו 2016), סגן אלוף העולם (מוסקבה 2013), אלוף העולם באולם (פורטלנד 2016), אלוף הנוער במשחקים הפאן אמריקאיים (סאן פאולו 2007) ו-4 פעמים אלוף ארצות הברית (2011, 2013, 2016-2015) בריצת 1500 מטר.

## ביוגרפיה
צנטרוביץ' ג'וניור נולד בבלטסוויל שבמרילנד. הוא בנו של אתלט אמריקאי, מתיו צ'נטרוביץ' שייצג את ארצות הברית באולימפיאדה (מונטריאול 1976) בריצת 1500 מטר.

### 2007
#### אלוף אמריקה לנוער
במשחקים הפאן אמריקאיים לנוער שנערכו בסאו פאולו, ברזיל בשנת 2007 זכה צנטרוביץ' במדליית זהב בריצת 1500 מטר בתוצאה של 3:56.63 דקות.

### 2011
#### מדליית ארד באליפות עולם
באליפות העולם שנערכה בטגו, קוריאה הדרומית בשנת 2011 זכה צ'נטרוביץ' במדליית ארד בריצת 1500 מטר בתוצאה של 3:36.08 דקות, אחרי אסבל קיפרופ (3:35.69 דקות) וסילאס קיפלאגט (3:35.92 דקות), שניהם מקניה.

### 2012
באולימפיאדת לונדון (2012) סיים צ'נטרוביץ' במקום רביעי בריצת 1500 מטר בתוצאה של 3:35.17 דקות, 4 מאיות ממדליית ארד.

### 2013
#### סגן אלוף עולם
באליפות העולם שנערכה במוסקבה, רוסיה בשנת 2013 זכה צ'נטרוביץ' במדליית כסף בריצת 1500 מטר בתוצאה של 3:36.78 דקות, אחרי אסבל קיפרופ (3:36.28 דקות) ולפני יוהאן קרוניה מדרום אפריקה (3:36.83 דקות).

### 2015
באליפות העולם שנערכה בבייג'ינג, סין בשנת 2015 סיים צנטרוביץ' במקום שמיני בריצת 1500 מטר בתוצאה של 3:36.13 דקות.

### 2016
#### אלוף עולם באולם
באליפות העולם באולם שנערכה בפורטלנד, אורגון במרץ 2016 זכה צנטרוביץ' במדליית זהב בבריצת 1500 מטר בתוצאה של 3:44.22 דקות, לפני יאקוב הולושה מצ'כיה (3:44.30 דקות) וניק ויליס מניו זילנד (3:44.37 דקות).

#### אלוף אולימפי
באולימפיאדת ריו דה ז'ניירו (2016) זכה צנטרוביץ' במדליית זהב בריצת 1500 מטר בתוצאה של 3:50.00 דקות, תאופיק מחלופי מאלג'יריה (3:50.11 דקות) וניקולס ויליס מניו זילנד (3:50.24 דקות) ובכך היה לאמריקאי הראשון שזכה במדליית זהב בריצה זו מאז מל שפרד (לונדון 1908). ניצחונו הושג על ידי ריצה טקטית שהתנהלה באיטיות רבה מאוד והסתיימה בסיום מזהיר של 50.6 שניות ב-400 מטר האחרונים. הייתה זו למעשה התוצאה האיטית ביותר, בריצה זו מאז אולימפיאדת לוס אנג'לס (1932).

## שיאים אישיים
### אצטדיון
* ריצת 800 מטר: 1:44.62 דקות (2015)
* ריצת 1500 מטר: 3:30.40 דקות (2015)
* ריצת מייל: 3:50.53 דקות (2014)
* ריצת 5000 מטר: 13:20.06 דקות (2014)

### אולם
* ריצת 800 מטר: 1:47.82 דקות (2013)
* ריצת 1500 מטר: 3:35.91 דקות (2016)
* ריצת מייל: 3:50.63 דקות (2016)
* ריצת 3000 מטר: 7:40.74 דקות (2016)

## קישורים חיצוניים

קטגוריה:אמריקאים ילידי מרילנד
קטגוריה:רצים אמריקאים למרחקים בינוניים
קטגוריה:אלופים אולימפיים: ריצת 1500 מטרים (גברים)
קטגוריה:אלופים אולימפיים אמריקאים: אתלטיקה
קטגוריה:אלופי עולם באתלטיקה
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:בוגרי אוניברסיטת אורגון
קטגוריה:מרילנד: אתלטים
קטגוריה:רצים אמריקאים באולימפיאדת טוקיו (2020)
קטגוריה:אמריקאים שנולדו ב-1989
כל אחד מהם חוקר

**כל אחד מהם חוקר** (באנגלית: **Each an Explorer**) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון אוגוסט 1956 של המגזין Future Science Fiction. הסיפור תורגם לעברית בשנת 2014 בספר כתבי אייזק אסימוב כרך 4. 

## עלילה
הסיפור מתמקד בהרמן צ'ונס וסמית, המרכיבים יחד צוות חוקרי שטח, המופקד על חקירת כוכבי לכת חדשים, במיוחד כוכבי לכת בעלי פוטנציאל לאכלוס על ידי בני אדם. אך מאחר שהמנוע העל-אטומי שלהם מתקלקל, נאלץ הזוג לנחות על כוכב דמוי כדור הארץ, בעל כוח כבידה ואטמוספירה דומים, ובו הם מוצאים תרבות חקלאית מתקדמת של חייזרים נמוכים בעלי ארבע רגליים. 

החייזרים מעניקים לצוות שני מאבחני גמוב על-חלליים - מכשירים בעלי ערך רב - אף על פי שבני אדם מעולם לא נחתו על הכוכב הזה. החייזרים מצביעים על כוכב לכת שכן בתגובה לשאלה היכן ישנם עוד מכשירים כאלה והחוקרים עוזבים בחופזה כדי לבקר בו; בלי לעצור לשקול את המצב אפילו פעם אחת. על כוכב הלכת השני הם פוגשים יצורים דמויי נחשים אשר מטפחים את אותם הצמחים, והם מעניקים להם עוד מאבחני גמוב.

בחזרה בחללית, סמית, אשר ידוע בתחושות הבטן שלו, מבין בסופו של דבר מה קרה; הם עברו "התניה" טלפית על מנת להאביק את הצמחים (אשר שולטים בטלפתיה) מכוכב לכת אחד למישנהו. סמית מאמין כי הוא חייב לחזור לכדור הארץ ולהזהיר אותם מהאיום הזה, משום שהוא מבין גם כי אחד משני המינים של בעלי החיים היה מסוגל פעם לטוס נסיעה בין כוכבית. עם זאת, הצמחים בוודאי החשיבו את הטכנולוגיה הזאת לאיום והשתמשו בטלפתיה כדי להשמיד אותה, מה שעלול לקרות גם לבני האנוש אם הם לא יזהירו אותם.

אבל מה שהצוות אינו יודע, הוא שכשהם חוזרים לכדור הארץ הם מביאים איתם נבגים של הצמחים, שהם בעלי פוטנציאל להשתלט על כדור הארץ - ובעצם הדחיפות שחש סמית לשוב, הייתה חלק מההתניה.

קטגוריה:סיפורים קצרים מאת אייזק אסימוב
קטגוריה:יצירות משנת 1956
AWO

**(AWO (All Wrestling Organization** היא ליגת היאבקות ישראלית אשר מנוהלת על ידי בוגר בית הספר להיאבקות של IPWA מאהרן עבד אל-חי (המופיע בארגון בשם *הסוס הערבי*) אשר הוקמה ביוני 2012. אלוף ה-AWO המכהן הוא בני ריגרוביץ' והאלוף הבלתי מעורער המכהן הוא גולדמן.

## היסטוריה ומופעים קרובים
הליגה קיימה את מופע הבכורה שלה מול קהל שיא עבור הסצנה המקומית כאשר מעל ל-600 איש הגיעו לאולם הספורט העירוני של טירה. המופע שודר לאחר מכן במלואו באתר החדשות המוביל במגזר הערבי פאנט והאירוע המרכזי היה הסוס הערבי נגד קרונוס על אליפות ה־AWO הפנויה שבסופה הסוס הערבי ניצח ונהפך לאלוף הראשון.
בחודש יולי 2012, AWO ערכו אירוע בשם "ראמבל הרמדאן", האירוע המרכזי שלו היה קרב צמדים בו נלחם הסוס הערבי עם הנמר הלבן נגד קן קרביס וקרונוס.
ב-13 באוגוסט שודרה כתבה אודות הארגון בערוץ MBC. החל מאוקטובר 2013 מקיים הארגון דרך קבע מופעים בת"א, באותו חודש הגיע אלוף רוסיה איוון מארקוב ונטל חלק בקרב צמדים.
בנובמבר 2013 הגיע לארגון ג'ו אי לג'נד (לשעבר מתאבק WWE ו-TNA שזכה בעברו באליפות הזוגות של TNA) למופע שזכה לפרסום ב-ynet, ערוץ הספורט וחדשות הבוקר.

ב-29 במאי 2014 ה-AWO העלו את מופע ההיאבקות המקומי הראשון בחיפה, חודש לאחר מכן המופע שודר בערוץ "אגו טוטאל". ב-26 ביוני נערך הרסלפסט השלישי כאשר מתאבקי ה־WWE לשעבר - כריס מאסטרס (אשר זכה באליפות ה-AWO) וקארליטו הגיעו להופיע עבור הקהל המקומי ובנוסף, איוון מארקוב עשה את חזרתו לארגון במופע זה. מופע זה עלה לשידור בערוץ "אגו טוטאל" בחודש אוגוסט וחודש לאחר מכן שודר גם בערוץ "אגו".

בדצמבר 2014 ה-AWO העלו סיבוב הופעות בן יומיים שנקרא "אינטרנשיונל מייהם" אליו הגיעו כוכבי היאבקות עצמאיים מאירופה (ביניהם; איוון מארקוב שחזר בפעם השלישית להופיע בישראל, אלוף המשקל הקל של WWA (מקסיקו) הידי קארוואי, הלוצ'אדור הבינלאומי אל אקסנטריקו ועוד).

WrestleChurch 2 התקיים ב-19 ביולי 2015 בכפר יאסיף. אייל סמיילי זכה בקרב רויאל בו הוא הפך לטוען לכתר לאליפות AWO שבהמשך האירוע הוא זכה באליפות כאשר הוא ניצח את הסוס הערבי מול קהל של למעלה מ-200 אוהדים.
באפריל 2016 היה מופע ששמו AWO: 11th Commandment: 2eXtreme שבו הקרב המרכזי היה גולדמן נגד הלבוי קרב לוצ'ה דור בו גולדמן ניצח עם הגודלסטומפ.
במאי 2016 התקיים מופע Road To Wrestlefest שהקרב המרכזי היה קרב שולחנות ובו התחרו הרוקסטאר נגד הסוס הערבי בו הסוס הערבי ניצח עם מהלך הסיום Spinebuster על השולחן.
ביוני 2016 התקיים המופע המרכזי של ה-AWO רסלפסט 5 שבו הקרב המרכזי היה בלונדוויל נגד הסוס הערבי בו בלונדוויל ניצח וזכה באליפות ומה שהיה זכור מהאירוע הוא הופעת בכורה של קבוצת האקדמיה A+ שבאה למרוד נגד ההנהלה.
ביולי 2016 התקיים SummeRevolution ובאירוע המרכזי היה את בלונדוויל וגולדמן נגד *הסיסטם* הסוס הערבי ורוקסטאר בו בלונדוויל וגולדמן ניצחו אחרי שגולדמן עשה למאהרן את *הגולדסטומפ* אחרי ש־A+ נכנסו והפריעו למאהרן. באוגוסט 2016 התקיים המופע Survival בו התחרו ה-A+ נגד הסיסטם: הסוס הערבי, רוקסטאר, בלאק ממבה וג'סי רוי בו ה־A+ ניצחו ובזכות זאת מאהרן הפסיד את השליטה בארגון.
בספטמבר 2016 התקיים בקאנטרי אליצור נתניה המופע Reboot ששודר באגו טוטאל.

#### אלופים

## קישורים חיצוניים
* 
* האתר הרשמי של אקדמית ההיאבקות של AWO
* דף הפייסבוק של AWO
* ערוץ היוטיוב של AWO

קטגוריה:היאבקות מקצועית
קטגוריה:ישראל: היאבקות
קטגוריה:נתניה: ארגונים
פלייסטואנאקס

**פלייסטואנאקס** (ביוונית: **Πλειστοάναξ**) היה מלך ספרטה מהשושלת האגידית. מלך בין 458-445 לפנה"ס, ופעם נוספת בין 426-409 לפנה"ס.

## ביוגרפיה
פלייסטואנאקס היה בנו של המצביא פאוסניאס, שהיה בן לשושלת האגידית ואחיינו של לאונידס הראשון. בשנת 458 לפנה"ס הוא ירש את המלך פליסטרכוס שמת ללא ילדים. פלייסטואנאקס היה עדיין צעיר, ובתחילת שלטונו שימש כעוצר ניקומדס. פלייסטואנאקס מלך על ספרטה בתקופת המלחמה הפלופונסית הראשונה, ובשנת 445 לפנה"ס יצא בראש כוח צבאי גדול אל אטיקה במטרה לכבוש את אתונה. שליט אתונה, פריקלס, דיכא אז מרידה באובויה, ונראה היה שגורלה של אתונה נחרץ. פלייסטואנאקס כבש את אלווסיס וטריה, אלא שלמרבה ההפתעה לא התקדם מעבר לכך. עובדה זו, גרמה לכך שפריקלס יכל להמשיך ולדכא את המרד בנחת. הצעד לא התקבל בעין יפה בספרטה. על פלייסטואנאקס הוטל עונש כסף כבד, שאותו לא הצליח לפרוע, ועל כן יצא לגלות. יועצו קליאנדרידאס נידון למוות שלא בפניו, ונמלט גם כן מהעיר. בתקופת גלותו, הומלך במקומו בנו פאוסניאס, ומכיוון שהוא היה קטין, אחיו של פלייסטואנאקס, קלאומנס, מונה כעוצר.

עצירתו הפתאומית של פלייסטואנאקס בשערי אתונה, לא ברורה עד ימינו. תוקידידס, מציין ביובש שהוא הגיע עד אלווסיס ואז פיזר את חייליו, אולם במקום אחר מעיר שהספרטנים חשדו בו שהוא קיבל שוחד מפריקלס. את קבלת השוחד מזכיר גם ההיסטוריון המאוחר יותר פלוטרכוס, הטוען שפריקלס שיחד גם את קליאנדרידאס. עם זאת, מרבית החוקרים כיום סוברים שמדובר בשמועות, שאין בהן כדי להסביר את הפרשה. ייתכן שפלייסטואנאקס פשוט לא היה להוט למלחמה, ופריקלס הציע תנאים טובים לשלום.

בתקופת גלותו, חי פלייסטואנאקס על הר ליקייאון בארקאדיה, בבית שחציו היה בתוך מקדש זאוס, לשם נוחות וביטחון גם יחד. לטענת תוקידידס, הוא ואחיו אריסטוקליס שיחדו את האורקל מדלפי, כדי שתאמר לכל ספרטני המגיע אליה, שעל הספרטנים להשיב לארצם "את זרע חצי האל" (היינו פלייסטואנאקס שנחשב לצאצאו של הרקולס שהיה כידוע אל למחצה), ולא, ספרטה תיחרש "במחרשה של כסף" (היינו, רעב ויוקר יבואו על הארץ). בשל כך, בשנת 426 לפנה"ס החזירו הספרטנים את פלייסטואנאקס לעיר והכתירו אותו מחדש כמלך. עם זאת, מעמדו לא היה יציב. הוא היה מהתומכים הבולטים בשלום ניקיאס. הוא נזכר בהמשך כמנהיג של מסע מלחמה שהובילו הספרטנים נגד שבט שחי בארקאדיה. הוא מת בסביבות שנת 409 לפנה"ס ופאוסניאס ירש אותו בשנית.

## לקריאה נוספת
* תוקידידס, **[[תולדות מלחמת פילופוניס]]**, תרגם מיוונית והוסיף הערות א"א הלוי. הקדים מבוא א' פוקס. ירושלים, מוסד ביאליק, תשי"ט (1959).
* משה עמית, **תולדות יוון הקלאסית**, הוצאת ספרים ע"ש י"ל מאגנס, 1984. 
* פלוטארכוס, **[[חיי אישים|חיי אישים - אנשי יוון]]**, תרגם מיוונית והוסיף הערות א"א הלוי. ירושלים, מוסד ביאליק, תשל"א. 

## הערות שוליים

קטגוריה:מלכי ספרטה
קטגוריה:המלחמה הפלופונסית
קטגוריה:אישים שחיו במאה ה-5 לפנה"ס
האצטדיון המקורה ווקסונג

**האצטדיון המקורה ווקסונג** או **[[קאדילק]] ארנה** (בסינית **樂視體育生態中心**) הוא אולם ספורט הממוקם בבייג'ינג. באולם משחקות קבוצת הכדורסל בייג'ינג דאקס מליגת העל הסינית בכדורסל וקבוצת ההוקי קרח הכוכב האדום קונלון מליגת ה-KHL המבוססת ברוסיה.

האולם אירח את משחקי הכדורסל האולימפיים 2008 ומספר משחקים בגביע העולם בכדורסל 2019 כולל משחק הגמר. הוא צפוי לארח את טורניר ההוקי קרח האולימפי לנשים באולימפיאדת בייג'ינג (2022).

## גלריה

Multicoloured Wukesong Arena Facade (crop).jpg|
北京五棵松蓝球场 - panoramio.jpg|האצטדיון 2007
Opening tip Pacers vs Nuggets Beijing 2009.jpg|האולם במהלך משחק בין דנוור נאגטס לאינדיאנה פייסרס 2009


## קישורים חיצוניים

קטגוריה:בייג'ינג: מבנים
קטגוריה:מתקני אולימפיאדת בייג'ינג (2008)
ווקסונג
מישל מקלין

**מישל מקלין** (נולדה ב-31 ביולי 1972) היא שחקנית ודוגמנית נמיבית. מיס תבל 1992.

## ביוגרפיה
מקלין נולדה בנמיביה. כבר בגיל שלוש עשרה היא הצטרפה לתעשיית הדוגמנות הבינלאומית.

ב-1991 הוכתרה למיס נמיביה ונבחרה לסגנית רביעית בתחרות מיס עולם. ב-1992 נבחרה למיס תבל.

היא הנחתה טקסים רבים ברחבי העולם ובין היתר את תחרות מיס עולם 2009, וכן הנחתה תוכניות סגנון חיים בדרום אפריקה.

משמשת כדוגמנית הבית של החברה "Lux Lotion".

היא הובילה קמפיין צדקה לילדים, הקימה בית ספר משלה, וזכתה בפרס על עבודותיה הפילנתרופיות מטעם דונלד טראמפ, כשהיה ראש ארגון מיס תבל.

היא חברה בפורום הכלכלה העולמית, ומשמשת כיועצת למסחר ותיירות בדרום אפריקה.

מקלין היא מוסמכת למאמנת אישית ומתגוררת בארצות הברית.

## קישורים חיצוניים

קטגוריה:נמיבים
קטגוריה:מאמנים אישיים
קטגוריה:זוכות מיס תבל
קטגוריה:משתתפות בתחרות מיס תבל 1992
קטגוריה:משתתפות בתחרות מיס עולם 1991
קטגוריה:מהגרות לארצות הברית
קטגוריה:ילידות 1972
פורטה וסטפאליקה

**פורטה וסטפאליקה** (בגרמנית: **Porta Westfalica**) היא עיר במחוז מינדן-ליבקה שבמדינת נורדריין-וסטפאליה. השם "פורטה וסטפאליקה" הוא לטיני ומשמעותו "השער לווסטפאליה". ערוץ הווזר בשרשרת גבעות ויהן (גרמנית: Wiehen) מהווה מעין "שער כניסה" לווסטפאליה לבאים מצפון. השם הלטיני ניתן לערוץ על ידי גאוגרפים במאה ה-19.

## היסטוריה
העיר פורטה וסטפאליקה נוסדה בשנת 1973 על ידי איחוד חמישה עשר כפרים הסמוכים לערוץ נהר הווזר. מרכזה של העיר החדשה הוא הכפר לשעבר האוסברגה (גרמנית: Hausberge), המוזכר לראשונה בכתובים בשנת 1096.

מצבת הזיכרון המונומנטלית לקיסר וילהלם הראשון הוקמה סמוך לעיר על ידי שלטונות הפרובינציה הפרוסית וסטפאליה בין השנים 1892 ו-1896. המונומנט, שגובהו כ-88 מטרים, מוגדר כאחד המונומנטים הלאומיים של גרמניה. בתום מלחמת העולם השנייה החליטו כוחות הצבא הבריטי לפוצץ את המבנה, אשר נחשב לסמל מתריס של לאומיות גרמנית, ואף החלו בפיצוץ יסודותיו של המבנה, אך חדלו מכך לנוכח הקשיים שבפיצוץ מבנה מסדר גודל זה. 

בשנים 1944–1945 הקימו השלטונות הנאציים תשלובת מחנות ריכוז בפורטה וסטפאליקה. האסירים במחנות הועסקו בבניית אולמות ייצור תת-קרקעיים בהרים הסמוכים. המחנות המקומיים היוו תתי-מחנות של מחנה הריכוז נוינגאמה.

## בית הקברות היהודי
בהאוסברגה, הכפר המרכזי בעיר החדשה פורטה וסטפאליקה, התקיימה בעבר קהילה יהודית קטנה. במקום התקיים בית קברות יהודי מאז תחילת המאה-17. בית הקברות שימש בעבר כמה מקהילות היהודיות במזרח-וסטפאליה וליפה, ביניהן קהילות פלוטו ומינדן. 

בבית הקברות נמצא מאוזולאום בסגנון קלאסיציסטי, שהוקם על ידי בני משפחת מיכלזון המקומית. הוא שופץ בשנת 2015 בעקבות יוזמה מקומית. בית הקברות איננו פעיל, ומתוחזק על ידי הקהילה היהודית במינדן ועל ידי הרשות המקומית.
ימין|ממוזער|המאוזולאום בבית הקברות היהודי בהאוסברגה

## קישורים חיצוניים

* 

קטגוריה:נורדריין-וסטפאליה: ערים
גנאיוס דומיטיוס אהנובארבוס (קונסול 32)

[ממוזער|[פרוטומה הנושאת את דמותו]]
**גנאיוס דומיטיוס אהנובארבוס** (בלטינית: **Gnaeus Domitius Ahenobarbus**; 2 לפנה"ס - 40 לספירה) היה מגיסטראט רומאי אשר שימש כקונסול בשנת 32 לספירה, התפרסם כאביו הביולוגי של נירון קיסר.

## ביוגרפיה
הוא היה בנם של לוקיוס דומיטיוס אהנובארבוס, ואנטוניה הזקנה, בתם של מרקוס אנטוניוס ואוקטביה. היו לו שתי אחיות גדולות שנקראו דומיטיה הזקנה ודומיטיה לפידה הצעירה. תאריך לידתו המדויק אינו ידוע. סווטוניוס כותב שהוא השתתף במסע המלחמה של גאיוס קיסר אל האימפריה הפרתית בשנת 2 לפנה"ס, ולפיכך יש להרחיק עד לידתו לאזור שנת 20 לפנה"ס. עם זאת, יש רמזים לכך שסווטוניוס טעה, וכי הוא השתתף למעשה במסע המלחמה של גרמאניקוס יוליוס קלאודיאנוס קיסר בשנת 17 לספירה. כך או כך, הוא סולק משירותו במזרח עקב כך שפעם רצח עבד משוחרר שלו, שסירב לשתות לשוכרה ככל שהורה עליו.

באופן כללי הוא נודע כאדם רע מעללים. פעם הוא דרס למוות במרכבתו בכוונה תחילה ילד, ופעם אחרת הפיל את עינו של פרש רומאי שהעליב אותו באמצע הפורום. כשהיה פראיטור, שלל את הפרסים שזכו בהם הנהגים במרוצי המרכבות, וכשהתלוננו עליו על כך, חוקק חוק שקבע שהפרסים יינתנו מכאן ולהבא מיד לאחר הזכייה. בשנת 28 הוא נישא לאגריפינה הצעירה, נכדתו של הקיסר טיבריוס ואחותו (וייתכן שאף המאהבת) של הקיסר קליגולה. טקיטוס כותב שטיבריוס בחר בו בעיקר בגלל ייחוסו. היא ילדה לו בשנת 37 בן אחד בשם לוקיוס דומיטיוס אהנוברבוס, לימים נירון קיסר. מסופר כי דומיטיוס אהנובארבוס העיד כששמע שנולד לו בן כי "ממנו ומאגריפינה לא יוכל להיוולד אלא תועבה ואסון לעולם", דבר שהפך לנכון בהתחשב בשלטונו ההרסני של נירון. אגריפינה הציעה לאחיה קליגולה להעניק לילד שם. כבוד זה יכול היה לסמל כי הילד עתיד להיות יורש לדודו, אך קליגולה, בתור בדיחה, הציע לקרוא לילד "קלאודיוס", על שם דודו קלאודיוס, שנחשב לשוטה החצר. אגריפינה לא הסכימה לקרוא לילד בשם זה.

בשנת 32 לספירה הוא נבחר כקונסול. הוא הואשם בגילוי עריות עם אחותו דומיטיה לפידה, ובניאוף, אולם ניצל מההאשמות אלו עקב חילופי השלטון שבאו עם מותו של טיבריוס בשנת 37. בשנת 39 הואשמה אשתו אגריפינה בקשירת קשר לרצוח את אחיה קליגולה והוגלתה מרומא. הוא מת בשנת 40 בפרגי שבאיטליה. הוא הוריש לבנו בן השלוש כשליש מרכושו. בשנת 41 הורשתה אגריפינה לחזור לרומא, ונישאה לגאיוס סלוסטיוס קריספוס פאסיניוס, ומאוחר יותר לקלאודיוס.

## לקריאה נוספת
* קורנליוס טאקיטוס, **ספרי השנים**, תרגמה מרומית שרה דבורצקי. הקדים מבוא חיים וירשובסקי והוסיף הערות עקיבא גלבוע. ירושלים, מוסד ביאליק, 1962, הוצאת כרמל, 2010.
* סויטוניוס, **שנים-עשר הקיסרים**, תרגם מרומית ד"ר אלכסנדר שור. תל אביב, הוצאת מסדה, 1954.

## קישורים חיצוניים

* 

## הערות שוליים

קטגוריה:קונסולים בקיסרות הרומית
קטגוריה:רומאים בתקופת הקיסרות
קטגוריה:נפטרים ב-40
מוניקה ברלדיאנו

**מוניקה ברלדיאנו** (ברומנית: **Monica Bîrlădeanu**; נולדה ב-12 בדצמבר 1978) היא שחקנית ודוגמנית רומנייה.

## ביוגרפיה
ברלדיאנו נולדה ביאשי ולמדה משפטים באוניברסיטת יאשי. היא קיבלה הצעה לדגמן לקטלוג אופנה, ולאחר מכן ייצגה את האוניברסיטה בה למדה בתחרות "מיס טרנסילבניה".

היא שיחקה במספר סרטים והנחתה מספר תוכניות טלוויזיה במדינתה. היא גילמה אישה איטלקייה עשירה בסדרה "אבודים", ושיחקה בפרק של הסדרה "ניפ טאק".

ב-2004 שיחקה בסרט "חברים לכל החיים", לצד תיאו רוסי. ב-2007 שיחקה בסרט מתח לצד דומיניק סוויין, ובסרט "לחיות ולמות" לצד אדוארד פרלונג. 

בשנת 2010 שיחקה בסרט הפשע האיטלקי "*Vallanzasca – Gli angeli del male*", לצד מוריץ בלייבטרוי. 

בשנת 2013 גילמה את דמותה של סוניה רוזנטל בסרט הרומני-אמריקאי "קרוב יותר לירח".

היא דורגה על ידי מגזינים שונים כ"אחת הנשים הסקסיות" וכ"רומנייה היפה ביותר בעולם".

## קישורים חיצוניים

* 

* Monica Bîrlădeanu. *The Woman*

קטגוריה:שחקניות קולנוע וטלוויזיה רומניות
קטגוריה:דוגמניות רומניות
קטגוריה:מנחות טלוויזיה רומניות
קטגוריה:בוגרי אוניברסיטת יאשי
קטגוריה:רומניות שנולדו ב-1978
קטגוריה:רומנים שנולדו ב-1978
פרידריך פון וראנגל

**פרידריך היינריך ארנסט [[גראף (תואר אצולה)|גראף]] פון וראנגל** (בגרמנית: **Friedrich Heinrich Ernst Graf von Wrangel**; 13 באפריל 1784 – 2 בנובמבר 1877) היה גנרל-פלדמרשל גרמני אשר לחם בצבא הפרוסי במלחמות הנפוליאוניות, מלחמת שלזוויג הראשונה ומלחמת שלזוויג השנייה.

## ביוגרפיה
וראנגל נולד ב-13 באפריל 1784 בעיר שטטין, ממלכת פרוסיה (כיום בתחומי פולין). בשנת 1796 התגייס לצבא הפרוסי, ובשנת 1798 הועלה לדרגת לויטננט. במהלך המלחמות הנפוליאוניות הוא היה קצין זוטר, והתבלט בקרב היילסברג שלאחריו קיבל את עיטור הפור לה מריט. בשנת 1807 במסגרת הרפורמות בצבא שיזמו שרנהורסט וגנייזנאו, הועלה לדרגת אובר-לויטננט, וזמן קצר לאחר מכן לדרגת האופטמן. בשנת 1812 לחם במלחמת הקואליציה השלישית (הידועה בגרמניה גם בשם "מלחמת השחרור"), והועלה לדרגת אוברסט לויטננט. בשנת 1813 לחם בקרב לייפציג ועוטר בצלב הברזל. בשנת 1815 הועלה לדרגת אוברסט.

בשנת 1821 מונה למפקד בריגדת פרשים, ובשנת 1823 הועלה לדרגת גנרל-מיור ומונה למפקד הדיוויזיה ה-13. הדיוויזיה שלו הוצבה במינסטר ובשנת 1834 היה לו חלק חשוב בהרגעת סכסוך שהתעורר בין אנשי הדת והממשלה בקלן. על כך הועלה לדרגת גנרל לוטננט, וזכה להערכת מעמד היונקרים. בשנת 1848 הועלה לדרגת גנרל חיל הפרשים, ומונה למפקד הקורפוס ה-2. הוא פיקד על הכוח הפרוסי שלחם במסגרת מלחמת שלזוויג הראשונה בשם הקונפדרציה הגרמנית. כוחותיו של וראנגל נחלו ניצחונות, אולם עקב לחץ כבד מצד מעצמות אירופה חתם פרידריך וילהלם הרביעי, מלך פרוסיה על שביתת נשק עם ממלכת דנמרק. וראנגל ביטל את שביתת הנשק, בטענה שלמלך פרוסיה אין סמכות לעשות זאת בשם כל הקונפדרציה הגרמנית. הוא הציע לאשרר את שביתת הנשק באספה הלאומית של פרנקפורט, וב-26 באוגוסט נחתמה במאלמו שביתת נשק חדשה במסגרתה הסיגו הן הפרוסים והן הדנים את כוחותיהם משלזוויג והולשטיין. הסרבנות שהפגין במהלך המלחמה לא עמדה לו לרועץ והיה לו תפקיד חשוב גם בדיכוי הפיכות אביב העמים בפרוסיה.

את יתרת חייו הקדיש וראנגל לשיפור חיל הפרשים הפרוסי, אשר סבל מהזנחה מאז 1815. בשנת 1856, לאחר שירות של שישים שנה, הוענקה לו דרגת גנרל-פלדמרשל, הדרגה הגבוהה ביותר בצבא הפרוסי. בשנת 1864 הוא מונה למפקד הכוח הגרמני שלחם במלחמת שלזוויג השנייה. עם זאת, הוא כבר היה זקן מדי עבור שירות פעיל, ופקודותיו היו לעיתים קרובות מעורפלות ולא ברורות. כמפקד בפועל של הפלישה שימש פרידריך קרל, נסיך פרוסיה. לאחר הניצחון הגרמני בקרב דיבל, שלמעשה הכריע את המלחמה, התפטר וראנגל מתפקידו. הוענק לו תואר רוזן וכיבודים אחרים. בשנת 1866 הוא שימש כיועץ במלחמת אוסטריה–פרוסיה ובמלחמת צרפת–פרוסיה אולם לא פיקד על כוחות באופן פעיל.

הוא נפטר בברלין ב-2 בנובמבר 1877.

## קישורים חיצוניים

* פרידריך פון וראנגל באנציקלופדיה בריטניקה 
* Porträt: Ehrenbürger Friedrich von Wrangel 
* Berlin-Lexikon 

קטגוריה:גנרל-פלדמרשלים בצבא הפרוסי
קטגוריה:אבירי מסדר העיט השחור
קטגוריה:מעוטרי עיטור אנדריי הקדוש
קטגוריה:מעוטרי צלב הברזל
קטגוריה:מעוטרי פור לה מריט
קטגוריה:מעוטרי אות מסדר העיט האדום
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור גיאורגי הקדוש
קטגוריה:אנשי צבא במלחמות נפוליאון
קטגוריה:גרמנים במלחמות הנפוליאוניות
קטגוריה:גרמנים שנולדו ב-1784
קטגוריה:גרמנים שנפטרו ב-1877
פרננדו הראשון, מלך לאון

**פרננדו הראשון** (1015 - 24 בדצמבר 1065) היה מלך לאון ורוזן קסטיליה בין השנים 1037–1065, ונודע כמי שחיזק את הכוח הנוצרי בצפון ספרד.

## ביוגרפיה
פרננדו הראשון נולד בשנת 1015 לסנצ'ו השלישי, מלך נווארה ומוניאדונה מקסטיליה, בתם של סנצ'ו גרסיה, רוזן קסטיליה ואורקה גומס. בשנת 1035 מת אביו סנצ'ו השלישי, והוריש לפרננדו את רוזנות קסטיליה, שהועלתה על ידו למעמד של ממלכה. פרננדו שהיה נשוי לסאנצ'ה מלאון, אחותו של ברמודו הראשון, מלך לאון, כרת ברית עם נווארה נגד ממלכת לאון. בקרב טמארון בשנת 1037 מת ברמודו הראשון ללא יורשים, ופרננדו, גיסו של ברמודו, תבע לעצמו את הכתר של ממלכת לאון על ידי הדגשת זכות הירושה של אשתו לכתר, ובכך הביא לאיחוד הראשון בין קסטיליה ללאון.

פרננדו לחם כנגד המוסלמים בספרד, וכבש את טולדו, סביליה, סרגוסה וצפון פורטוגל, ובכך שלט על כמחצית משטח ספרד המודרנית. בשנת 1056 הכתיר פרננדו את עצמו לקיסר, מאחר שאף ממלכת אראגון סרה לפיקודו.

ב-24 בדצמבר 1065 מת פרננדו הראשון, ולאחר מותו פוצלה הממלכה בין בניו: סנצ'ו השני ירש את ממלכת קסטיליה, אלפונסו השישי ירש את ממלכת לאון, גרסיה ירש את ממלכת גליסיה, אוראקה ירשה את העיר סמורה ואלווירה ירשה את טורו (Toro).

## משפחתו
[ממוזער|250px|פסלי פרננדו הראשון ואשתו סאנצ'ה מלאון ב[מדריד]]
לפרננדו ואשתו סאנצ'ה מלאון, בתם של אלפונסו החמישי, מלך לאון ואלווירה מננדס, נולדו 5 ילדים:
* אוראקה מסמורה (1033–1101)
* סנצ'ו השני, מלך קסטיליה (1038–1072)
* אלווירה מטורו (1039–1101)
* אלפונסו השישי, מלך לאון (1040–1109)
* גרסיה השני, מלך גליסיה (1042–1090)

## אילן יוחסין

## קישורים חיצוניים

* 

קטגוריה:אצולה ספרדית
קטגוריה:מלכי לאון
קטגוריה:מלכי קסטיליה
קטגוריה:ילידי 1016
קטגוריה:נפטרים ב-1065
ג'ונאס ארמסטרונג

**ויליאם ג'ונאס ארמסטרונג** (באנגלית: **William Jonas Armstrong**; נולד ב-1 בינואר 1981) הוא שחקן אנגלי יליד אירלנד, הידוע בעיקר בתפקידו בדמות רובין הוד בסדרת הטלוויזיה "רובין הוד" של ערוץ BBC One.

## ביוגרפיה
ארמסטרונג נולד בדבלין שבאירלנד. כשהיה בן שש עברה משפחתו לגור בלית'ם סט. אנס (Lytham St. Annes). הוא למד באקדמיה המלכותית לאמנות הדרמה וסיים את לימודיו עם תואר BA בשנת 2003. אחר כך הופיע במחזה "Quartermaine's Terms" בתיאטרון רויאל שבנורת'האמפון בתפקיד דרק מידל. ב-2004 שיחק בתפקיד הנרי במחזה "The Skin of Our Teeth" בתיאטרון יאנג ויק ברובע למבת' שבלונדון. עוד באותה שנה הופיע בשבעה פרקים של העונה הרביעית של סדרת הדרמה-קומית "Teachers" בערוץ 4 בתפקיד אנתוני מילנגטון. בינואר 2005 שיחק בתפקיד ריצ'רד במחזה "Rutherford & Son" בתיאטרון רויאל אקסצ'נג במנצ'סטר. מאוחר יותר ב-2005 שיחק שוב בסדרה של ערוץ 4, דרמת הפשע "The Ghost Squad" בתפקיד פיט מייטלנד. בדצמבר 2006 כיכב בדרמה בת שני חלקים של ITV בשם "Losing Gemma".

התפקיד הגדול ביותר שגילם ארמסטרונג בטלוויזיה הוא בדמות רובין מלוקסלי בסדרת הדרמה של ה-BBC משנת 2006 "רובין הוד" המבוססת על אגדות רובין הוד. במהלך צילומי העונה השנייה (ששודרה ב-2007) שבר ארמסטרונג את עצמות המסרק ברגלו כשהשתתף בסצנת לחימה. ב-28 בפברואר 2007 השתתף בשעשועון הקומי של ה-BBC בשם "Never Mind the Buzzcocks".

באוגוסט 2008 אישרו ב-BBC שארמסטרונג יעזוב את הסדרה "רובין הוד" בסוף העונה השלישית, ששודרה ב-2009. הוא ציין שהוא "מחפש אתגרים חדשים". בעקבות זאת הסדרה לא חודשה לעונה רביעית. ב-2008 הופיע ארמסטרונג בסרט האימה "Book of Blood" המבוסס על סיפור קצר מאת קלייב בארקר.

ב-2009 הופיע ארמסטרונג בפרק בעונה השלישית של הסדרה "The Street" של ה-BBC. הוא גילם את החייל ניק קלשו שחוזר מהמלחמה באפגניסטן כשפניו מושחתות ולו יד תותבת בעקבות פציעה ממחבל מתאבד. ב-2009 היה המספר של סיפורים לפני השינה בתוכנית הילדים של ערוץ CBeebies.

בנובמבר 2013 זכה ארמסטונג בפרס "Stars on Horizon" בפסטיבל הסרטים של פורט לודרדייל על תפקידו בסרט "Walking with the Enemy".

בשנת 2022 שיחק בסרט באור האמת.

## פילמוגרפיה

## תפקידים בתיאטרון
* "Quartermaine's Terms" (תיאטרון רויאל, נורת'האמפטון 2003)
* "The Skin of Our Teeth" (תיאטרון יאנג ויק, לונדון 2004)
* "Rutherford & Son" (תיאטרון רויאל אקסצ'נג', מנצ'סטר 2005

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:דבלין: אישים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1981
שש זימאים

[ממוזער|230px|[חסחוסן צלופחי.]]
**שש זימאים** (שם מדעי: Hexanchiformes) היא סדרה של דמויי כריש עתיקים החיים בעומק הים. בימינו ישנם 2 משפחות בסדרה: חסחוסניים (Chlamydoselachidae) ושש זימיים (Hexanchidae) ורק 6 מינים. 

בני סדרה זו פרימיטיביים מאוד, בעלי סנפיר גב אחד, 6–7 זימים (מכאן שמם) ואין להם קרום עדשתי בעין כמו שאר הכרישים. הם חיים בעומק הים רוב הזמן ואוכלים יצורי ים קטנים או נבלות.

סדרה זו היא אחת מהקדומות ביותר וייתכן שהתפתחה כבר בתקופת הפרם.

## מיון
*סדרה **שש זימאים** (Hexanchiformes)
**משפחה חסחוסניים (Chlamydoselachidae)
***סוג חסחוסן (Chlamydoselachus)
****מין חסחוסן דרום אפריקני (Chlamydoselachus africana)
****מין חסחוסן צלופחי (Chlamydoselachus anguineus)
**משפחה שש זימיים (Hexanchidae)
***סוג ומין יחיד שבעזים (Heptranchias perlo)
***סוג Hexanchus
****מין Hexanchus griseus
****מין שש זימי אפור (Hexanchus nakamurai)
***סוג ומין יחיד שש-זימי רחב-אף (Notorynchus cepedianus)
**משפחה Crassonotidae - נכחדה
**משפחה Mcmurdodontidae - נכחדה
**משפחה Orthacodontidae - נכחדה

## קישורים חיצוניים

## הערות שוליים

*
גן התקווה

250px|ממוזער|שמאל|גן התקווה
**גן התקווה** הוא פארק בשטח של כחמישים דונם במזרח שכונת התקווה, בקרן הרחובות ההגנה וגבעתי.
## היסטוריה
עד מלחמת העצמאות היה המקום שטח פתוח ובו שדות ופרדסים. בגלל אופי השטח היה קשה לבנות בו קו הגנה נגד הכפר סלמה העוין. מגיני שכונת התקווה נזקקו במקום זה לכלבי שמירה ולכן כונה קו ההגנה במקום זה בשם "קו הכלבים".

קרב שכונת התקווה שהיה ב-8 בדצמבר 1947 החל בהתקפת הסחה גדולה בקטע "קו הכלבים" (בשטח הפארק) שנהדפה אבל ההתקפה העיקרית הייתה בקטע של שכונת בית יעקב, מעט דרומה משם, שם הצליחו הערבים מסלמה לחדור לשכונה, לבזוז ולשרוף 30 צריפים עד שנהדפו. עיריית תל אביב הקימה בגן עמוד זיכרון לקרב זה שהוחלף באוגוסט 2016 לשלט זיכרון.

הגן ניטע ב-1954 בתכנונו של אברהם קרוון כדי לספק לתושבי השכונה שגרו בצפיפות, מקום פתוח וירוק. ב-1981 עבר המקום שיפוץ בעזרת תרומה מקהילת יהודי ניו יורק בתנאי ששמו יוסב ל"גן ניו-יורק" על שם יוסף וואל כפי שמציין שלט גדול במרכז הגן, אולם השם הזה לא התקבל וההוכחה לכך הם שלטים רבים שהציבה העירייה בגן ועליהם נכתב "גן התקווה".

הזמרת עפרה חזה גדלה בסמוך לגן, ברחוב בועז 39. לאחר מותה כונתה גבעה קטנה בדרום הגן בשם "גבעת עפרה" ועליה הוצבה אנדרטת זיכרון לעפרה בצורת מפתח סול.

## גלריה

File:Haganah memorial in Gan HaTikva.jpg|שלט זיכרון על "קו הכלבים"
File:Gan HaTikva (2).jpg|שלט הקדשה ל"גן ניו יורק"
File:Memorial to the singer Ofra Haza in Gan HaTikva.jpg|אנדרטה לעפרה חזה בגן התקווה
File:Gan HaTikva.jpg|במת מופעים בגן התקווה


## קישורים חיצוניים

* 
*מיכאל יעקובסון: סיבוב בקונכייה האקוסטית בגן התקווה שתכנן צבי הקר, באתר 'חלון אחורי', 1 באוגוסט 2020

קטגוריה:תל אביב-יפו: גנים ופארקים
קטגוריה:שכונת התקווה
וקורבין

**וקורבין** הוא מגזין נשים שוודי.

המגזין נוסד ב-1935 ומכוון לקהל יעד של נשים צעירות ויוצא פעם בחודשיים, תכניי המגזינים הם: אופנה, ביגוד, יופי, ידוענים, רכילות, קניות, אהבה ויחסים. 

תחרות היופי מיס שוודיה הייתה שנים רבות בבעלות המגזין. ב-2001 נוסד אתר האינטרנט של המגזין.

## קישורים חיצוניים
* 

קטגוריה:שוודיה: כתבי עת
קטגוריה:מגזיני נשים
קטגוריה:נשים בשוודיה
ג'וליה מורלי

**ג'וליה מורלי** (נולדה ב-1939) היא אשת עסקים, נדבנית ודוגמנית בריטית. יושבת ראש ארגון מיס עולם ומנהלת תחרות מיס עולם.

## ביוגרפיה
מורלי נולדה בלונדון ועבדה כדוגמנית, היא נישאה לאריק מורלי ב-1960, הבעלים והמייסד של תחרות מיס עולם, ומונתה למנהלת התחרות. 

בשנת 1996, היא יזמה את התחרות המקבילה לגברים מר עולם.

בשנת 2000, לאחר מותו היא החלה לשמש כיושב ראש ארגון במקום בעלה ומטעם תפקידה היא הקימה את ארגון "יופי עם מטרה" ,העוסק בצדקה ומספק שירותים הומניטריים לארגונים שונים ברחבי העולם.

בתחרות מיס עולם 2009 היא יזמה קרן צדקה, העוסקת בתרומות בנושאים כמו חינוך ובריאות לילדים נזקקים.

בשנת 2016 זכתה בפרס Variety Humanitarian Award.

## קישורים חיצוניים

## הערות שוליים

 

קטגוריה:דוגמניות אנגליות
קטגוריה:בעלי תחרויות יופי
קטגוריה:נשות עסקים בריטיות
קטגוריה:נדבנים בריטים
קטגוריה:מיס עולם
קטגוריה:נדבניות
קטגוריה:בריטיות שנולדו ב-1939
קטגוריה:בריטים שנולדו ב-1939
אלכס גדלקין

**אלכס גדלקין** (נולד ב-26 במרץ 1974) הוא איש ציבור ישראלי, שכיהן כראש העיר בפועל של נצרת עילית בין השנים 2013–2015. משנת 2016 מכהן כממלא מקום ראש העיר. יו"ר ועדת המשנה לתכנון ובניה, ראש רשות הרישוי, חבר ועדה מחוזית לתכנון ובניה.

## ביוגרפיה
גדלקין נולד בברית המועצות ועלה לישראל בשנת 1990, לאחר מכן ובמהלך שנותיו הראשונות בישראל עבד כספר בנצרת עילית. התנדב והוביל ארגונים רבים בעזרה ותמיכה לכל האוכלוסיות

בשנת 2008 החל לכהן כחבר מועצת העיר נצרת עילית. כחבר מועצה החזיק גדלקין בתיק הקליטה, בתיק הצעירים ובתיק התרבות, ושימש כיו"ר ועדת היגוי לקליטה ועליה. שימש כסגן וכממלא מקום ראש העיר.

במרץ 2014 החליטה ועדת ההשעיה של משרד הפנים להשעות את ראש העיר שמעון גפסו לארבעה חודשים מכהונת ראש העירייה, ובתום תקופה זו הוארכה השעייתו בשלושה חודשים נוספים. בזמן השעייתו, נבחר גדלקין, ראש הסיעה הגדולה ביותר במועצת העיר, ישראל ביתנו, למלא את מקומו במינוי זמני כראש העירייה בפועל.

ב-19 בפברואר 2015 הורשע גפסו בבית המשפט המחוזי בחיפה בלקיחת שוחד בהמשך נגזר עליו עונש של 6 חודשי עבודות שירות וקנס בסך 20 אלף ש"ח, ללא קלון. כיוון שלא הוטל עליו קלון, חזר גפסו לכהן כראש העירייה וגדלקין סיים את תפקידו כממלא מקום ראש העיר. היועץ המשפטי לממשלה, יהודה וינשטיין, פנה בבקשה להשעות את גפסו פעם נוספת, עקב החשד הנוסף התלוי נגדו, ובעקבות זאת הוסכם שגפסו יצא לחופשה עד לסיום ההליך הפלילי. בתפקיד ראש עיריית נצרת עילית כיהן מאז חודש מאי נתנאל טויטו.

באפריל באותה שנה גפסו הורשע בתיק הראשון שבו הואשם ללא אות קלון, חזר למשרדו וגדלקין הודח. לאחר מכן פקידו על ידי מועצת העיר והוחלף בנתנאל טויטו.

בין השנים 2010–2015 עמד בראש דירקטוריון החברה לפיתוח נצרת עילית ובראש האגודה למלחמה בסרטן בנצרת עילית, תפקיד אותו הוא ממלא עד היום.

כיום גדלקין מכהן כממלא מקום וכסגן ראש העיר רונן פלוט, במקביל מכהן כיו"ר דירקטוריון המתנ"סים ויו"ר ועדת המשנה לתכנון ובניה בעיר נוף הגליל.

בשנת 2018 נבחר שוב לתפקיד ממלא מקום ראש העיר.
ב-2020 נבחר לחבר בוועדה מחוזית צפון תכנון ובניה.
באפריל 2022 נבחר לתפקיד יו"ר מרכז מפלגת "ישראל ביתנו".

### חיים אישיים
נכון לשנת 2025, גדלקין נשוי ואב לשניים.

## הערות שוליים

קטגוריה:ראשי עיריית נוף הגליל
קטגוריה:האגודה למלחמה בסרטן
קטגוריה:ראשי רשויות מקומיות מטעם ישראל ביתנו
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראלים שנולדו ב-1974
מינדן-ליבקה

**מחוז מינדן-ליבקה** (בגרמנית: **Minden-Lübbecke**) הוא מחוז בקצה הצפון־מזרחי של מדינת נורדריין-וסטפאליה. המחוז משתייך למחוז השלטוני דטמולד.

## גאוגרפיה
זהו המחוז הצפוני ביותר בנורדריין-וסטפאליה, אשר בחלקו מצוי כבר בתחומי השפלה הצפון גרמנית. נהר הווזר זורם מדרום לצפון בחלקו המזרחי של המחוז. בדרום המחוז זורם הנהר בערוץ המכונה פורטה וסטפליקה, השער לווסטפאליה, בגבולו ההיסטורי של מחוז וסטפאליה הפרוסי.

## היסטוריה
שטחו של המחוז חופף בחלקו הגדול לשטחה של בישופות מינדן הימי ביניימית, טרם חלוקתה ליחידות משנה. במאה ה-17 עברה הבישופות לשלטון ברנדנבורג, ולאחר מכן לשלטון פרוסיה. בתקופת מלחמות נפוליאון נכבש המחוז על ידי הצבא הצרפתי ואף סופח לצרפת, אך ב-1813 הוחזר השטח לפרוסיה, והפך לחלק ממחוז וסטפאליה. במהלך השנים חולק שטח המחוז באופנים שונים. גבולות המחוז העדכניים נקבעו בשנת 1973 עת אוחדו המחוזות מינדן וליבקה למחוז אחד.

## שונות
המחוז ידוע גם כ"מחוז טחנות הרוח" בשל ריבוי טחנות הרוח המשוחזרות שבו.

## ערים ורשויות מקומיות
### ערים
# מינדן
# ליבקה
# באד-אנהאוזן
# אספלקמפ
# פטרסהאגן
# פרויסיש אולדנדורף
# פורטה וסטפליקה
# ראהדן

### רשויות מקומיות

## קישורים חיצוניים

* 

מינדן-ליבקה
Academia.edu

**Academia.edu** היא רשת חברתית מקוונת עבור אקדמאים, שמטרתה לקשר בין אקדמאים בעלי תחומי עניין ומחקר משותפים. בעזרת האתר, ניתן לשתף מאמרים, לעקוב אחר תפוצתם ולקרוא מאמרים בתחום מחקרי מסוים. האתר הושק בספטמבר 2008, ואליו נרשמו כ־41 מיליון משתמשים, והועלו כ־18 מיליון טקסטים (נכון ליוני 2017). משרדי החברה המפעילה ממוקמים בסן פרנסיסקו שבקליפורניה, והיא מעסיקה 23 עובדים.
האתר מכריז כי הוא תומך בתנועות מדע פתוח וגישה פתוחה, ובפרט בהפצה מיידית של חומרים מחקריים, ובמערכת בקרת עמיתים שמתרחשת בזמן ההפצה ולאחריה ולא לפניה. עם זאת, האתר אינו מאגר גישה פתוחה ואינו מומלץ בידי תומכי מאגרים לגישה פתוחה. טענותיהם המרכזיות של הדוחים אותו היא היותו אתר מסחרי, וחוסר האפשרות להעביר מידע ממנו לאתרי גישה פתוחה.

## קבלה וביקורת
TechCrunch ציין כי האתר מעניק למשתמשיו "דרך יעילה ועוצמתית להפיץ את מחקריהם".

### שם הדומיין
"Academia.edu" אינה אוניברסיטה או מוסד להשכלה גבוהה אחר, ולכן אל לה להיות מזוהה בעזרת סיומת האינטרנט ".edu", המשמשת מוסדות מסוג זה. למרות זאת, שם המתחם "Academia.edu" נרכש ב־1999, טרם התקנות המאפשרות רק למוסדות על־תיכוניים מוכרים להחזיק בסיומת ".edu". כל האתרים בעלי הסיומת ".edu" שנוצרו לפני 2001 הוכשרו בדיעבד, גם אם לא היו מוסדות להשכלה גבוהה.

מבקרים שונים ראו בשימוש בסיומת ".edu" בעייתיות מסוימת. קת'לין פיצפטריק, האחראית על תקשורת מדעית  באגודה לשפות מודרניות אמרה כי היא מוצאת את השימוש בסיומת בעייתי ביותר, מפני שהסיומת יכולה להטעות אנשים, ולגרום לחשוב שזהו מוסד חינוכי, ולא חברה למטרות רווח.

עם זאת, בקשריה עם הוועדה לניירות ערך ובורסות של ארצות הברית משתמשת החברה בשם "Academia Inc.".

## קישורים חיצוניים

* 

## הערות שוליים

קטגוריה:רשתות חברתיות מקוונות
קטגוריה:אקדמיה
מרכיב ביוטי

כל מרכיבי הסביבה החיים: הצמחים, בעלי חיים, האצות, הפטריות, החיידקים והנגיפים המתקיימים בסביבת חיים. 

:מרכיבים ביוטיים הם: 
*יצרנים (אוטוטרופים) - לדוגמה, צמחים הממירים אנרגיה לאוכל. המרת אנרגיה של שמש, מים ופחמן דו-חמצני על ידי פוטוסינתזה. כמו כן, המרת אנרגיות ממקורות אחרים כמו סירקולציה הידרוטרמית.

*צרכנים (הטרוטרופים) - יצורים חיים אשר מקבלים את כל החומרים האורגנים הדרושים לבניית גופם ולהפקת אנרגיה מאכילת אורגניזמים אחרים, לדוגמה- צמחונים (בעלי חיים שתזונתם מבוססת על אכילת צמחים), טורפים וכו'
*מפרקים - בעיקר, פטריות, חיידקים ותולעים, אשר מפרקים כימיקלים של יצרנים או צרכנים (אורגניזם) לתבניות פחות מורכבות, אשר בתצורתן החדשה הן הופכות להיות כחלק מהמחזוריות הטבעית של הסביבה.

##### מקדם ביוטי
:מקדם ביוטי הוא כל מרכיב חי או צומח (חומר אורגני) אשר משפיע על אוכלוסייה של אורגניזם אחר או על הסביבה. בין היתר, ואולי העיקרי שבהם הוא האדם (בעיקר ככל ששורפים או משתמשים באנרגיות מתכלות). כמו כן, מקדם ביוטי הוא גם גורם כללי המחולל מחלות. 
:למרות שמחלות הן הגורם הביוטי העיקרי לשינויים בגודלן של אוכלוסיות, המרכיב האביוטי לעיתים הוא גורם קריטי לשינויים דרסטיים בגודלן של אוכלוסיות.

קטגוריה:אקולוגיה
אלפונסו השלישי, מלך אסטוריאס

**אלפונסו השלישי, מלך אסטוריאס** (848 - 20 בדצמבר 910) היה מלך אסטוריאס בין השנים 866–910, ובסוף ימיו חולקה ממלכתו בין שלושת בניו.

## ביוגרפיה
אלפונסו השלישי נולד בשנת 848 להוריו אורדוניו הראשון, מלך אסטוריאס ונוניה. ב-27 במאי 866 מת אביו אורדוניו הראשון, מלך אסטוריאס, ואלפונסו עלה לשלטון במקומו. אלפונסו הרחיב את גבולות הממלכה על חשבון חליפות קורדובה, והציג את התאוריה שממלכתו היא היורשת החוקית של ממלכת הויזיגותים.

מסיבות לא ידועות, מרדו בניו של אלפונסו השלישי באביהם בשנת 909 ואף כרתו בהמשך ברית נגדו עם הרוזן של קסטיליה, מוניו נונייס, חמיו של יורש העצר, גרסיה, האח הבכור של אורדוניו. אף על פי שאלפונסו הצליח ללכוד את גרסיה ולכלוא אותו בטירת גוסון, באסטוריאס, אולץ לוותר כעבור שנה על השלטון לטובת בניו ולחלק את הממלכה ביניהם: בנסיבות אלה קמה ממלכת לאון שנמסרה לידי גרסיה, הידוע כגרסיה הראשון, ממלכת גליסיה שנמסרה לאורדוניו השני, מלך לאון, וממלכת אסטוריאס המצומצמת שעברה לידי פרואלה השני, מלך אסטוריאס.

אלפונסו המודח, נפטר תוך זמן קצר בעיר סמורה ב-20 בדצמבר 910.

## משפחתו
אלפונסו התחתן עם חימנה מפמפלונה לבית גארסס, ממנה היו לו 3 ילדים:
* פרואלה השני, מלך אסטוריאס
* גרסיה הראשון, מלך לאון
* אורדוניו השני, מלך לאון

## קישורים חיצוניים

* אלפונסו השלישי, מלך אסטוריאס באנציקלופדיה בריטניקה
* 
* 

## הערות שוליים

קטגוריה:אצולה ספרדית
קטגוריה:ילידי 848
קטגוריה:נפטרים ב-910
האח הגדול: מבוגרים בלבד

**האח הגדול: מבוגרים בלבד** (במקור בשם "האח הגדול Uncut" עונה 1–5) הייתה תוכנית ריאליטי אוסטרלית לא מצונזרת ששודרה ברשת עשר מ-23 ביולי 2001 עד ל-19 ביוני 2006.

## היסטוריה
התוכנית הייתה תוכנית late-night למבוגרים בלבד, שכללה צילומים של דיירי הבית מתקלחים, דיונים על סקס ועל נושאים אחרים. כל פרק היה באורך שעה. במהלך העונות הראשונות של "האח הגדול" שודרה ב-21:30, בימי חמישי. לאחר מכן עברה ל-21:30 ביום שני, ומאוחר יותר ל-21:40 ביום שני. התוכנית הייתה מדורגת MA15+ (מיועדת לצופים מעל לגיל 15), בהנחיית גרטל קילין.

סדרת 2006 של "*האח הגדול: מבוגרים בלבד"* הסתיימה מוקדם אחרי שפוליטיקאים הזהירו את רשת עשר כי הקרנתה של התוכנית עלולה לפגוע בדחיפה שלה לרפורמות תקשורת. הפרק האחרון של "מבוגרים בלבד" שודר ב-19 ביוני 2006. התוכנית לא הופקה בשנת 2007. למרות שהמופע היה שנוי במחלוקת, גרטל קילין והמפיק כריס נובל, ציינו את חסרונה של התוכנית כסיבה לרייטינג המופחת של עונת האח הגדול ב-2007.

התוכנית הציגה קטעים נבחרים מהשבוע החולף שצולמו במסגרת האח הגדול אוסטרליה, אשר כוללים קטעים בעלי קונוטציה מינית כלשהי.

## קישורים חיצוניים
* 
* 

## הערות שוליים

קטגוריה:עירום בטלוויזיה
קטגוריה:האח הגדול (טלוויזיה)
קטגוריה:סדרות טלוויזיה אוסטרליות
ידע הוא כוח

[ממוזער|250px|"ידע הוא כוח"  הוא שמו של מגזין מדעי שיצא ב[רוסיה וברית המועצות.]]
**ידע הוא כוח** (בלטינית: **scientia potentia est**) הוא אפוריזם לטיני.

המימרה מיוחסת לרוב לפרנסיס בייקון, שבספרו "Meditationes Sacrae" (הרהורים על קדושה, 1597) מופיעה מימרה דומה: "ipsa scientia potestas est" - "הידע עצמו הוא כוח". צורתה הנפוצה ("scientia potentia est") מופיעה לראשונה בגרסה משנת 1668 של הספר "לווייתן" מאת תומאס הובס, שבצעירותו היה מזכירו של בייקון.

## מקבילות
המופע המתועד הראשון של הביטוי, בשפה כלשהי, הוא אצל עלי בן אבי טאלב, כפי שתועד בספר "נהג' אל-בלאע'ה" (نهج البلاغة) מן המאה העשירית, קובץ האמירות המיוחסות לאימאם עלי (דרשה 146). מופע נוסף הוא באפוס הפואטי "שאהנאמה" מאת המשורר הפרסי פירדוסי. הוא אומר (בתרגום חופשי לעברית): "בעל היכולת הוא החכם" (בפרסית: **توانا بود هر که دانا بود**). ניתן לתרגם צלע זו גם כ"ידע הוא כוח" או כ"האדם החכם הוא בעל הכוח".

ניתן למצוא דמיון גם לביטוי המופיע בספר משלי: .

ברומן הדיסטופי "1984" מאת ג'ורג' אורוול מופיעה הגרסה האירונית לביטוי זה: "מלחמה היא שלום. חירות היא עבדות. בורות היא כוח".

## קישורים חיצוניים

## הערות שוליים

קטגוריה:מילים וביטויים בלטינית
קטגוריה:ידע
קטגוריה:מוטואים
פרננדו השני, מלך לאון

**פרננדו השני, מלך לאון** (1137 - 22 בינואר 1188) היה מלך גליסיה ולאון בין השנים 1157–1188.

## ביוגרפיה
פרננדו השני נולד בשנת 1137 לאלפונסו השביעי, מלך לאון וברנגלה מברצלונה, בתם של רמון ברנגר השלישי, רוזן ברצלונה ודוס הראשונה, רוזנת פרובנס. בשנת 1157 מת אביו אלפונסו השביעי, ופרננדו ירש את ממלכת לאון וממלכת גליסיה, בעוד אחיו סנצ'ו השלישי, מלך קסטיליה קיבל את ממלכת קסטיליה וטולדו. בתחילה נאבקו האחים זה בזה, אולם בשנת 1158 נפגשו ופתרו את הבעיות ביניהם. במהלך אותה שנה מת סנצ'ו השלישי, מלך קסטיליה, ובנו אלפונסו השמיני, מלך קסטיליה עלה לשלטון במקומו, ובעקבות כך סיפח פרננדו חלקים מקסטיליה.

במהלך שלטונו לחם פרננדו גם נגד המוסלמים, וגם נגד חמיו אפונסו הראשון, מלך פורטוגל, ובמהלך אחד הקרבות שבר את רגלו מנפילה מסוסו.

בשנת 1175 בוטלו נישואיו לאורקה מפורטוגל על ידי האפיפיור אלכסנדר השלישי, ופרננדו התחתן עם תרסה פרנאנדס דה טראבה, ולאחריה עם אורקה לופס דה הארו.

באביב של שנת 1184 יצא יוסוף הראשון חליף האל-מוואחידון למסע מלחמה כנגד אפונסו הראשון, מלך פורטוגל, ופרננדו שלח כוחות לסייע לפורטוגל; הצבאות נפגשו מול חומות העיר סנטרם שבמרכז פורטוגל, אך עוד בטרם הקרב החל, יוסוף פיצל את צבאו: הוא פקד שחציו חציו יעלה על ליסבון; בכך הוא זרע בלבול בקרב הצבא המוסלמי: חלק מהכוחות הבינו כי נתנה הוראה לנסיגה, ובתוהו שנוצר נורה יוסוף ומת מפצעיו ב-29 ביולי 1184, ולאחר מותו נסוג הצבא המוסלמי משדה הקרב.

ב-22 בינואר 1188 מת פרננדו השני, ובנו אלפונסו התשיעי, מלך לאון עלה לשלטון במקומו. כ-40 שנה לאחר מותו, איחד נכדו פרננדו השלישי, מלך קסטיליה את קסטיליה ולאון לצמיתות.

## משפחתו
בשנת 1165 התחתן פרננדו עם אורקה מפורטוגל, בתם של אפונסו הראשון, מלך פורטוגל ומפאלדה מסבויה, מלכת פורטוגל, ממנה היה לו ילד אחד:
* אלפונסו התשיעי, מלך לאון (1171–1230)

שנת 1179 התחתן פרננדו עם תרסה פרנאנדס דה טראבה, בתו של פרננדו פרס דה טראבה, ממנה היו לו שני ילדים:
* פרננדו (1178–1187)
* בן (1180)

בשנת 1187 התחתן פרננדו עם אורקה לופס דה הארו, בתו של הרוזן לופה דיאס דה הארו, לורד ביסקאיה, ממנה היו לו שלושה ילדים:
* גרסיה (1182–1184)
* אלפונסו (1184–1188)
* סנצ'ו (1186–1220)

## אילן יוחסין

## קישורים חיצוניים

* 
* 

קטגוריה:אצולה ספרדית
קטגוריה:מלכי לאון
קטגוריה:רקונקיסטה: אישים
קטגוריה:ילידי 1137
קטגוריה:נפטרים ב-1188
סנצ'ו השלישי, מלך קסטיליה

**סנצ'ו השלישי** (1134 - 31 באוגוסט 1158) היה מלך קסטיליה בין השנים 1157–1158.

## ביוגרפיה
סנצ'ו השלישי נולד בשנת 1134 לאלפונסו השביעי, מלך לאון וברנגריה מברצלונה, בתם של רמון ברנגר השלישי, רוזן ברצלונה ודוס הראשונה, רוזנת פרובנס. בשנת 1157 מת אביו אלפונסו השביעי, וסנצ'ו ירש את ממלכת קסטיליה וטולדו, בעוד אחיו פרננדו השני, מלך לאון קיבל את ממלכת לאון וממלכת גליסיה. בתחילה נאבקו האחים זה בזה, אולם בשנת 1158 נפגשו ופתרו את הבעיות ביניהם.

ב-31 באוגוסט 1158 מת סנצ'ו השלישי, ובנו אלפונסו השמיני, מלך קסטיליה עלה לשלטון במקומו, ובעקבות כך סיפח אחיו פרננדו השני, מלך לאון חלקים מקסטיליה.

## משפחתו
בשנת 1151 התחתן סנצ'ו עם בלאנקה מנווארה, בתם של גרסיה רמירס, מלך נווארה ומרגרט מל'אגל, ממנה היה לו שני ילדים:
* אלפונסו השמיני, מלך קסטיליה (1155–1214)
* גרסיה (1156)

## אילן יוחסין

## קישורים חיצוניים

* 

קטגוריה:אצולה ספרדית
קטגוריה:מלכי קסטיליה
קטגוריה:ילידי 1134
קטגוריה:נפטרים ב-1158
דרקונית (אמצעי לחימה)

[ממוזער|עמדת דרקונית (עם [M2 בראונינג) על פומ"ה של צה"ל.]]
[ממוזער|עמדת דרקונית (ללא המקלע) על [פומ"ה של צה"ל.]]
**דרקונית** היא עמדת נשק בשלט רחוק המותקנת על גבי רכב קרבי משוריין ומתופעלת מתוכו, מבלי לחשוף את המפעיל לאש אויב. ה"דרקונית" היא פיתוח של חברת אלביט מערכות הישראלית ונמצאת בשירות צה"ל. היא דומה ל"קטלנית" של רפאל - מערכות לחימה מתקדמות.

ה"דרקונית" כוללת עמדת תפעול מקלע כבד, ארגז תחמושת, כוונות/מצלמות יום ולילה, וכן מכ"ם קטן לאיכון מטרות. כל מערכות ה"דרקונית" ממוגנות ירי. השליטה ב"דרקונית" נעשית באמצעות מחשב מבטן הכלי המשוריין.

ב-2016 החליט צה"ל להצטייד ב"דרקונית" והחל להתקין אותה על נגמ"שי האכזרית הכבדים ונגמ"שי ההנדסה פומ"ה ולחמשה במק"כ M2 בראונינג בקליבר 0.5 אינץ'.

## ראו גם
* קטלנית (אמצעי לחימה) - עמדת נשק דומה תוצרת רפאל - מערכות לחימה מתקדמות

## קישורים חיצוניים

* 

קטגוריה:אמצעי לחימה ישראליים
קטגוריה:אלביט מערכות: מוצרים
אלברט וונדרליך

**אלברט (אברהם) וונדרליך** (1887–1931) מראשוני הכירורגים בארץ ישראל בתקופת המנדט הבריטי, איש תנועת הנוער בית"ר ותנועת הציונות הרוויזיוניסטית.

## ביוגרפיה
נולד בפרוסיה, עלה לארץ ישראל בתקופת העלייה הרביעית בשנת 1925 והתגורר ברחוב ירושלים בחיפה. 

וונדרליך עבר לעבוד כמנתח ראשי בהדסה בירושלים. בהיותו בירושלים היה ממנהיגי גדוד בית"ר בעיר. ד"ר אב"א אחימאיר כיהן פרק זמן קצר כמזכירו האישי. אחר כך חזר לחיפה על מנת לפתוח את המחלקה הכירורגית בבית החולים של ד"ר אליהו אורבך, ברחוב ירושלים בעיר. 

וונדרליך היה פעיל בתנועה הרוויזיוניסטית בגלוי. ועמד בקשר עם מרכז תנועת הצה"ר בלונדון, והשתתף בפעילות מחאה של היישוב כנגד ממשלת המנדט הבריטי.

הוא נפטר חודשים אחדים אחרי שובו לחיפה. ונטמן בבית העלמין היהודי הישן של חיפה.

על שמו נקרא אולם ההרצאות של 'האגודה להשתלמות במדע' (מיסודו של אהרן צ'רניבסקי) בבית פבזנר.

## קישורים חיצוניים
* הודעה על פטירתו בעיתון הרשמי של ממשלת המנדט, באתר nevo

## הערות שוליים

קטגוריה:אנשי העלייה הרביעית
קטגוריה:רופאים ביישוב
קטגוריה:רוויזיוניסטים
קטגוריה:הדר הכרמל: אישים
קטגוריה:אישים הקבורים בבית העלמין היהודי הישן של חיפה
קטגוריה:ארץ-ישראלים שנולדו ב-1887
קטגוריה:ארץ-ישראלים שנפטרו ב-1931
האח הגדול (תוכנית טלוויזיה אוסטרלית)

ממוזער|פארק dreamworld ובו שלטים של האח הגדול|247x247 פיקסלים
***האח הגדול אוסטרליה*** הוא הגרסה האוסטרלית לתוכנית הריאליטי הבינלאומית *[[האח הגדול (תוכנית טלוויזיה)|האח הגדול]].* *האח הגדול אוסטרליה* הופק מ-2001, ושודר במשך שמונה עונות ב-"רשת עשר" עד שהרשת ביטלה את השידור ביולי 2008, לאחר שחוותה תגובות נגד מקהל הצופים. האח הגדול אוסטרליה חזר ב-13 באוגוסט 2012, עם העונה התשיעית ששודרה ב"רשת תשע", בעונה ניצח מתמודד ישראלי בשם לירון שפר וקיבל מיליון דולרים אוסטרלים. העונה העשירית שודרה בתשע מ-29 ביולי 2013 עד 6 בנובמבר 2013 והעונה האחרונה, ה-11, שודרה מ-8 בספטמבר 2014 עד ל-26 נובמבר 2014. כל עשר העונות הופקו ע" Endemol Southern Star.

בית האח הגדול היה ממוקם בקומפונד ליד פארק שעשועים Dreamworld, קווינסלנד, לאורך כל התוכניות.

## תגובות הקהל
### ביקורת ומחלוקת
הסדרה נתקלה בביקורת מצד פרשנים ומצד הקהל שלה בטענה לתוכן מיני. הסדרה כונתה לעיתים "Big Brothel" (בית הזונות הגדול, בתרגום חופשי, כמשחק מילים על Big Brother, שמה של הסדרה) בתקשורת, תוך התייחסות לתוכן המיני של *Uncut, שהציגה את הנעשה בבית*. ביקורת גם הובעה בקרב ממשלת אוסטרליה, כאשר פוליטיקאי אחד התייחס אליה כ"רעל טלוויזיוני". תלונות על *Uncut* הוביל לשינוי שמה ל"*[[האח הגדול: מבוגרים בלבד]]"* בעונת 2006. "*למבוגרים בלבד"* בוטלה בתחילת העונה בשל המשך המחלוקת סביבה.

ב-1 ביולי 2006 שני השותפים, מייקל קוקס (משתמש בכינוי אשלי בתוכנית), ומייקל בריק (משתמש בכינוי ג'ון), הוצאו מן הבית, לכאורה בשל תקיפה מינית של דיירת הבית, קמילה האליוול, בעונה של הסדרה בה כבר נשמעה מחלוקת משמעותית. בעקבות התקרית השידור החי הוחלף באופן זמני על ידי קטע ישן מהתוכנית של משימת הכדורגל, ששודרה באופן רציף בלופ&#x5B;*<span title="This claim needs references to reliable sources. (February 2007)">ההתמכרות</span>*&#x5D;, פורומים על האח הגדול באתר הוסרו. למשטרת קווינסלנד הוצגו הקטעים הרלוונטיים, אך היא העדיפה שלא לפתוח בחקירה פלילית. לאחר התקרית דיירת הבית לשעבר ריטה לצרוטו דיווחה כי היא הייתה נתונה לאירוע דומה במהלך שהותה בבית האח הגדול בשנת 2005.

## קישורים חיצוניים

## הערות שוליים

קטגוריה:האח הגדול (טלוויזיה)
קטגוריה:אוסטרליה: טלוויזיה
נובי שוויאט

ממוזער|רחוב נובי שוויאט
רחוב **נובי שוויאט** (בפולנית: **Ulica Nowy Świat**) (בתרגום לעברית: "עולם חדש") הוא רחוב מרכזי בוורשה, בירת פולין.
## מבנה
הרחוב מתחיל מאנדרטת קופרניקוס, שנמצאת בסוף רחוב קרקובסקה פשדמיישצ'ה, ומסתיים בכיכר שלושת הצלבים. הרחוב הוא חלק מהדרך המלכותית שבנה המלך יאן סובייסקי כדי לקשר בין הטירה המלכותית לארמון וילאנוב.

במאה ה-16 היה הרחוב חלק מהדרך המלכותית שקישרה בין ורשה לכפרים שבסביבה. במאה ה-18 נהרסו השדות שמסביב לרחוב ונבנו במקומם אחוזות עץ וארמונות מפוארים. ורשה התפתחה ונוספו עוד בתים, והרחוב רוצף באבני ריצוף עגלגלות.

בתקופת נפוליאון נהרסו האחוזות ובמקומן נבנו בתי דירות נאו-קלאסיים עם שלוש קומות. בתקופה זו נפתחו חנויות ובתי קפה, והרחוב הפך לרחוב ראשי וחשוב בוורשה.

במאה ה-20 נהרסו שוב הבתים שברחוב, ונבנו שוב בסגנון ארט נובו. במרד ורשה במהלך מלחמת העולם השנייה נהרס הרחוב לגמרי, והחליטו לשחזר אותו בסגנון הנאו-קלאסי ולא בסגנון הארט נובו. כיום הרחוב הוא אחד מצירי התחבורה החשובים של ורשה, ובו חנויות ובתי קפה.

## קישורים חיצוניים

קטגוריה:ורשה: רחובות
הפסגה (גואנגג'ואו)

**הפסגה** (בסינית: **广晟国际大厦**) הוא גורד שחקים סופר גבוה אשר משמש למשרדים ולו 60 קומות (ועוד שש קומות תת-קרקעיות). הבניין מתנשא לגובה של 360 מטר (1,180 רגל). המגדל נמצא במחוז טיאנהיא של גואנגג'ואו, גואנגדונג, סין. בניית 118,452 המטרים הרבועים אשר עליהם משתרע המגדל החלה בשנת 2008 והסתיימה בשנת 2012, המגדל הוא המבנה המסחרי הגדול במרכז העסקים הראשי (CBD) של גואנגג'ואו.
במגדל יש גם מלון.

ה-Pinnacle בולט משכניו באמצעות העיצוב הנאו-קלאסי שלו. סדרת ניסיונות ופסים אנכיים עטופי גרניט מזכירים אלמנטים עיצוביים היסטוריים כמו המצודה המעופפת. בעוד שרוב הבניינים החדשים בסין מחופים בזכוכית, בניין זה משתמש בתערובת של חומרים הכוללים גרניט ומתכת כדי להוסיף מגוון ועומק מבחוץ. האפקט המשולב שלהם מביא למגדל אופי נאו-קלאסי, וגם רומז על השפעות אר דקו ונאו-גותיות. אלמנטים עיצוביים מערביים אלה נראים לא רק מבחוץ, אלא מועברים לפרטי פנים רבים גם כן - כפי שניתן לראות בלובי המעליות הרציונלי, אך עם זאת מעוצב בטוב טעם.

למרות ההשראה מסגנונות של פעם, הבניין מעסיק רכיבי עיצוב חדישים. זכוכית מבודדת שומרת על אור אולטרה סגול, ואילו חומר ריצוף סידן סולפט מונע שריפות ומפחית רעש וחשמל סטטי מוגזם. תאורה חסכונית באנרגיה מותקנת גם ברחבי המגדל.

## קישורים חיצוניים

## הערות שוליים

קטגוריה:גואנגג'ואו: גורדי שחקים
פרננדו הרביעי, מלך קסטיליה

**פרננדו הרביעי** (6 בדצמבר 1285 - 7 בספטמבר 1312) היה מלך קסטיליה בין השנים 1295–1312.

## ביוגרפיה
פרננדו הרביעי נולד ב-6 בדצמבר 1285 לסנצ'ו הרביעי, מלך קסטיליה ומריה דה מולינה, בתם של אלפונסו דה מולינה ומיור אלפונסו דה מנסס. בשנת 1295 מת אביו סנצ'ו הרביעי, ופרננדו עלה לשלטון במקומו. בשנת 1296 פרץ נגדו מרד של האצולה וחואן מקסטיליה, לורד ולנסיה דה קמפוס הוכתר למלך לאון. עד לשנת 1301, הצליח פרננדו לדכא את המרד בהצלחה, בין היתר על ידי סיוע מאמו.

פרננדו לחם כנגד המוסלמים, והצליח לכבוש את רוב ספרד במהלך שלטונו. בשנת 1309 תפס פרננדו את גיברלטר מהמורים, וב-7 בספטמבר 1312 מת במפתיע בזמן שתכנן פשיטה לאמירות גרנדה, ובנו אלפונסו האחד עשר, מלך קסטיליה עלה לשלטון במקומו.

## משפחתו
בשנת 1302 התחתן פרננדו עם קונסטנסה מפורטוגל, בתם של דיניש, מלך פורטוגל ואיזבל מאראגון, ממנה היה לו 3 ילדים:
* לאונור מקסטיליה (1307–1359)
* קונסטנסה (1308–1310)
* אלפונסו האחד עשר, מלך קסטיליה (1311–1350)

## אילן יוחסין

## קישורים חיצוניים

* 
* 

קטגוריה:אצולה ספרדית
קטגוריה:מלכי קסטיליה
קטגוריה:ילידי 1285
קטגוריה:נפטרים ב-1312
מרגרט גרדינר

**מרגרט גרדינר** (אנגלית: **Margaret Gardiner**; נולדה ב-21 באוגוסט 1959) היא עיתונאית אמריקאית ילידת דרום אפריקה וזוכת תחרות מיס תבל 1978. גרדינר הייתה הזוכה הראשונה מדרום אפריקה.

## ביוגרפיה
גרדינר נולדה בקייפטאון, דרום אפריקה. ב-1978, בגיל 18, היא נבחרה למיס רפובליקת דרום אפריקה ובאותה שנה נבחרה למיס תבל מתוך 75 מתמודדות בתחרות.

היא למדה לתואר ראשון בפסיכולוגיה במכללת צ'ארלסטון וכתבה שני ספרים על בריאות ויופי, גרדינר התחנכה בקתדרלת סנט ג'ורג', אותה כנסייה בה דזמונד טוטו מטיף.

היא חברה באיגוד העיתונאים הזרים בהוליווד הבוחרת מדי שנה את המתמודדים והזוכים בפרס גלובוס הזהב ועובדת כעיתונאית בטלוויזיה ובעיתונות הכתובה בלוס אנג'לס.

### חיים אישיים
גרדינר נשואה לאנדרה נל, פרופסור לרפואת ילדים ובריאות הציבור באוניברסיטת קליפורניה בלוס אנג'לס .

## הערות שוליים

## קישורים חיצוניים

קטגוריה:משתתפות בתחרות מיס תבל 1978
קטגוריה:זוכות מיס תבל
קטגוריה:דוגמניות דרום אפריקאיות
קטגוריה:עיתונאיות דרום אפריקאיות
קטגוריה:בוגרי מכללת צ'ארלסטון
קטגוריה:מהגרות מדרום אפריקה לארצות הברית
קטגוריה:אמריקאיות שנולדו ב-1959